Jesus se mag teenoor die regeerders van daardie tyd? - 'N GEMEENTE IN AFRIKA VIR DIE HELE WÊRELD
Jesus se mag teenoor die regeerders van daardie tyd?
1 Dit was die vyftiende regeringsjaar van keiser Tiberius. Pontius Pilatus was goewerneur van Judea, en Herodes heerser van Galilea. Sy broer Filippus was heerser van Iturea en Tragonitis, en Lisanias heerser van Abilene. Annas en Kajafas was die hoëpriesters.
2 In daardie tyd het die woord van God tot Johannes, die seun van Sagaria, in die woestyn gekom. 3 Hy het deur die hele Jordaanstreek gegaan en verkondig: Bekeer julle en laat julle doop en God sal julle sondes vergewe.
- Lukas 3:1-3
11 Terwyl die mense na Jesus geluister het, het Hy nog 'n gelykenis vertel, aangesien Hy naby Jerusalem was en hulle gedink het die koninkryk van God sou nou enige oomblik kom. 12 Hy het gesê: "'n Man van adellike afkoms het na 'n ver land toe op reis gegaan om as koning aangestel te word en dan terug te kom. 13 Vooraf het hy tien van sy slawe geroep en aan hulle tien goue muntstukke gegee en gesê: 'Dryf handel daarmee totdat ek terugkom.'
14 "Sy landgenote het hom egter gehaat en 'n afvaardiging agterna gestuur om te sê: 'Ons wil nie hierdie man as koning hê nie.' Maar hy het tog die koningskap ontvang.
​- Lukas 19:11-14
Vir twee Sondae het ons n reeks oor die storie agter die storie. En die een ding wat ons verlede week gesê het is dat ons nie vanuit ons westerse uitkyk die Bybel kan verklaar nie. As ons die Bybelse boodskap wil snap, moet ons bewus word van die leefwêreld van Jesus en die denke en nuus van Sy leeftyd om iets te verstaan van wat die Bybelskrywers vir ons wil oordra.
Ons het verlede week gekyk na die storie agter die stad op die berg, Sephorus en Nasaret vandag kyk ons na wie Jesus rerig is. En verl wil ons kyk na die almag van God deur Jesus se tyd op aarde. Ons gaan na n paar verhale uit Lukas se evangelie kyk.
Ongeveer 40 v.C word Herodus die Grote in Rome as die Konning van die Jode gekroon. On sweet da thy n moeilike man was op alle terreine. Hy het volgens die geskiedskrywers 10 vroue gehad en 43 kinders. Hy was veral lief vir een vrou wat vir hom 5 kinders gegee het. Maar die man het n ernstige probleem met paranioa. Hy begin haar verdink dat sy beplan dat een van die 5 seuns eendag sy troon sal oorneem en daarom laat hy haar doodmaak. So het hy ook sy ma doodgemaak en 2 van sy seuns. 5 dae voor sy sterwe laat hy sy oudste seun doodmaak, omdat hy sou voorberei om na sy dood die koningskap oor te neem. Die keiser self het gesê:"Dis beter om Herodus se vark te wees as sy seun." Toe Herodus op sy sterfbed was het hy geweet dat niemand sy dood sal betreur nie en daarom het hy van die invloedrykste manne van Israel gevange laat neem met die opdrag dat as hy sterf hulle hierdie manne ook moet doodmaak sodat die hele Israel sal treur.
Herodes se ryk word deur die Keiser verdeel onder 3 seuns.
Arkuleias (Jerusalem en omgewing)
Herodes Antipas (Galilea)
Arkaleias gaan na Rome na die Keiser toe, maar in daardie tyd is dit Paasfees in Jerusalem. Tydens die paasfees ontstaan daar bietjie opstootjies in Jerusalem en Arkaleias laat maak sommer 3000 Jode dood. Die Jode stuur 'n afvaardiging van 50 manne wat gaan sê het dat hulle nie vir Arkaleias as koning wil hê nie. Toe Arkalaeias daarvan hoor, het hy teruggegaan en die 50 manne om die lewe laat bring.
Luk 19:11-14 en 27 verwys veral na Arkaleias. Kan jy glo dat Jesus so reguit is oor onreg? Hierna gaan hy na Jerusalem toe wat sou uitloop op sy intog in Jerusalem op die donkie waar die skare sou skreeu dat hy die Seun van Dawid is wat op die troon moet sit. Jerusalem was 'n baie gevaarlike plek tydens die Paasfees gewees, veral as jy dinge sê soos wat ons in bogenoemde gedeelte van Jesus gelees het. Jerusalem was ook 'n baie gevaarlike plek as jy enigsins oor die koninkryk gepraat het.
Luk. 3:1-3 Hoekom sal Lukas al die name noem. Al die name van Mag word hier genoem, maar die Woord van die Here kom na Johannes , 'n outjie wat sprinkane eet in die woestyn. Skielik word alle vorme van mag en gesag op sy kop gekeer. Terwyl die koninklikes veg om vir hulle n koninkryk op aarde te vestig, kom praat hierdie man van die woestyn oor die koninkryk van God… en daardie koninkryk is baie naby… Fisiek naby… nie meer ver in die hemel nie… naby … Hy het onder ons kom woon… die Messias… is hier tussen ons.
Kom ons gaan kyk na nog een broer wat mag het in Jesus se tyd in Israel…Die geskiedenis van Herodes Antipas. Hy regeer in Galilea. En hy het huweliksprobleme gehad. Sy eerste troue was 'n Politieke troue met die dogter van die koning van die Nabateërs. Sy tweede liefde is met Herodias. Daar is egter 'n paar probleme met hierdie verhouding:
Sy is met sy broer Filippus getroud. En Herodus het haar net gevat.
As hy met haar wil trou, moet hy skei van sy eerste vrou – en daardie skoonpa van hom is ook 'n koning en 'n magtige man en hy sal nie baie gelukkig wees as Herodes van sy dogter skei nie.
Sy skoonpa – Koning Navitea trek toe met 20 000 man teen hom op en hy het net 10 000 man. Sy skoonpa oorwin hom dus.
Kom ons kyk na Luk. 14:25-33
Jesus spreek die gebeure aan en maak amper 'n bespotting daarvan – Jesus beweeg dus op baie gevaarlike terrein.
In Matteus 14 word vertel hoe Johannes dood gemaak is… kan julle onthou? Herodus Antipas het n partytjie gehou en nadat sy dogter vir die gaste gedans het, gee hy haar n geskenk… wat jy ook al vra… sal ek jou gee. Wat doen die jong meisie? Sy gaan vra haar ma se raad… HERODIAS. En sy gebruik haar kans om van die politieke opponent ontslae te raak… Gee my Johannes die Doper se kop op n skinkbord.
In daardie tyd was die meeste mense ongeletterd gewees. Politici het veral met munte gepraat. Baie keer het 'n koning 'n beeld / simbool gekies wat na hom heenwys en daardie simbool is dan op munte aangebring. In ander gevalle is 'n foto / afbeelding van die koning / keiser op die munt aangebring. Herodes Antipas regeer in Galilea en kies 'n Galilese Riet as sy simbool.
Jesus sê dus in Luk. 7:24 dat die mense gaan soek het na 'n beter koninkryk as die van Herodes Antipas. Hulle het gaan soek na 'n beter koning as Herodes Antipas, want hy is die Riet, maar 'n Riet wat geen standvastigheid het nie – hy word deur die wind heen en weer gewaai.
Herodus is briesend en beskou Jesus as nog n stem soos Johannes die Doper. Die Fariseers kom na Jesus en waarsku hom dat Herodus hom wil dood maak. EN Jesus se reaksie is verstommend, maar uiters berekend… Gaan sê vir daardie jakkals…. In ons westerse verhale word die jakkals as slu en skelm uitgebeeld, maar in die Midde Oosterse beeld was die leeu die sterkste en die jakkals het probeer steel as die leeu slaap. Die jakkals kan nie opstaan teen die ware koning, die leeu nie. Het jy al die term onder die Ou Testamentiese skrywers gehoor van die Leeu van Juda? Die ware Heerser? Jesus sê vir die Fariseers… Herodus is maar net die jakkals… hy het nie al die mag nie. Hy dink hy is vreeslik sterk en slim, maar eintlik is hy niks teen die Leeu nie.
Herodes = "jakkals" – dit is nie 'n verrasing nie. Wat verrassend is, is die dier wat Jesus kies om hmself te verteenwoordig. In Lukas 13 gaan die verhaal verder… 'n "Hen". Wat gebeur as 'n jakkals 'n hen aanval ? 'n Hen het nie baie wapens tot haar beskikking nie (nie kloue en tande). Al wat die hen kan doen is om haar kinders rondom haar te kry en onder haar vlerke te beskerm en so gebruik sy haar liggaam as skild. Al wat sy kan doen om haar kinders te red, is om vir hulle dood te gaan. Hy weet wat in Jerusalem gaan gebeur. Lees Lukas 13:34.
En as Jesus dan op daardie Paasfees na Jerusalem stap, kom hy van die Olyfberg en kyk na Jerusalem… En Jesus huil. Vandag is daar n kerk gebou… die kerk van Trane. Waaroor huil Jesus? O Jerusalem, Jerusalem… Hoe wou ek jou soos n hen haar kuikens beskerm, maar jy wou nie.
En op dieselfde Olyfberg word hy later gevange geneem en as Hy voor Pilatus kom, dan sê Jesus.. Jy het nie mag oor my nie. En as Jesus opstaan uit die dood en by Sy hemelvaart praat met die dissipels, dan sê Hy weer… Aan my is alle mag gegee in die hemel en op die aarde. God regeer. EN geen aardse fokus of aardse koninkryk of menslike redenasies of argumente… kan dit verander nie. As gelowiges van hierdie God… Sal ons die koninkryk van God erf… EN Hy het gegaan om vir ons plek voor te berei en ons sal soos n eregas ontvang word.